**Régine Deforges** (født 15. august 1935 i Montmorillon, død 3. april 2014 i Paris) var en fransk forfatter og feminist. Hun er særlig kjent for trilogien *Den blå sykkelen* (1985), *I krig og kjærlighet* (1986) og *I hevnens skygge* (1987), som siden her blitt fulgt opp av en rekke bøker i samme serie. Hun er også forfatter av en flere erotiske bøker som har både sensurert og rettsforfulgt forfatteren. Til sammen har hun skrevet rundt førti bøker. Den franske president François Hollande uttalte i et minneord at Deforges var en pasjonert, fri kvinne, og at hun hele livet forble en engasjert feministisk rebell, som slåss mot tabuer.

Liv og virke
------------

Deforges ble født i Montmorillon, Poitou, i det vestlige Frankrike. I sin biografi har hun beskrevet hvordan hennes skolekamerater stjal hennes dagbok som avslørte hennes hemmelige tanker om at hun var hemmelig forelsket i en jevnaldrende pike. Foreldrene tvang henne til å brenne dagboken. «Mitt intime liv gikk opp i flammer. Jeg besluttet å hevne meg», har hun fortalt om det tidspunkt som fikk henne til å gjøre opprør.

Deforges var den første kvinne i Frankrike som eide og drev et forlag.[] I årenes løp har hun blitt sensurert, anklaget og idømt store bøter for å utgi «usømmelig litteratur». Den første boken hun utga var *Le Con d'Irène* (direkte oversatt «Irènes fitte»). Kun 48 timer etter at den var lagt ut til salg, den 22. mars 1968, ble den beslaglagt. Deforges ble deretter dømt for «krenkelse av sedeligheten» og fratatt sin borgerlige rettigheter.

I 1976 debuterte hun skjønnlitterært med romanen *Blanche et Lucie*, men slo først og fremst gjennom for den romantiske trilogien som begynte med *La Bicyclette bleue*, *Den blå sykkelen* i 1981. Denne boken solgte mer enn ti millioner eksemplarer over hele verden. Her fortelles det om den unge jenta Lea Delmas som var 17 år da den andre verdenskrig brøt ut. Da krigen nådde Frankrike engasjerte hun seg i motstandsarbeidet. Hennes arbeid, sorger og gleder ble populær lesning, også internasjonalt. Med de senere bøkene, sju i alt, om henne knyttet Deforges sin hovedfigur til en rekke historiske hendelser, som Vietnamkrigen og revolusjonen på Cuba. Bokserien ble en enorm salgssuksess i innland og utlandet som har gjort Deforges til en av de mestselgende franske forfattere noensinne. I 2000 ble bokserien filmatisert til en TV-serie, regissert av Thierry Binisti, med den vakre Laetitia Casta i hovedrollen.

Hun var tidligere president av Société des Gens de Lettres de France og medlem av juryen Prix Femina. Regine Deforges var mor til to barn og bodde i Paris.

Publikasjoner
-------------

### Norske utgivelser

Alle på forlaget Cappelen, Oslo

* 1985: *Den blå sykkelen*
* 1986: *I krig og kjærlighet*
* 1987: *I hevnens skygge*
* 1987: *Til min kjære Marie*
* 1988: *Den blå sykkelen*
* 1989: *I krig og kjærlighet*
* 1990: *I hevnens skygge*
* 1990: *Under Novgorods himmel*
* 1992: *Svart tango 1945-1947*
* 1995: *Silkeveien 1947-1949*
* 1997: *Til siste skanse 1950-1954*
* 2000: *Cuba libre! 1955-1959*

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2 3 4   fichier des personnes décédées, deces.matchid.io, besøkt 19. juni 2023[Hentet fra Wikidata]
3. 1 2   Babelio, Babelio forfatter-ID 4060[Hentet fra Wikidata]
4. 1 2   Roglo, Roglo person ID p=regine;n=deforges[Hentet fra Wikidata]
5. ↑  ; *Autorités BnF*; besøksdato: 10. oktober 2015.
6. ↑   NOR REX95000000D[Hentet fra Wikidata]
7. ↑  Mort de Régine Deforges, l'auteure de «La Bicyclette bleue», *Le Monde* 3. april 2014
8. 1 2  «Forfatteren til Pigen med den blå cykel er død», *DR.dk*. 4. april 2014
9. ↑  «Régine Deforges - obituary» **(engelsk)**. 18. juni 2014. ISSN 0307-1235. Besøkt 31. desember 2017.
10. ↑  Lettre à Régine Deforges, Phdn.org
11. ↑  Listing hos Nasjonalbiblioteket

Eksterne lenker
---------------

* (en) Régine Deforges på Internet Movie Database Rediger på Wikidata

* (fr) Régine Deforges på Allociné Rediger på Wikidata

* (en) Régine Deforges hos The Movie Database Rediger på Wikidata
* «Heltinnen fra Bordeaux», NRK

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC
 |